ད་ལྟ་ཕྱིར་འདང་རེ་བརྒྱབ་ན་དེ་དུས་ང་རང་ཉིད་ལ་མཚོན་ན་བོད་ལོ་ནང་གི་མི་ཞེས་པ་ལྟར་དུད་པ་ཕྱགས་པ་དང་གོ་རེ་དམར་པོ་བཅའ་བ།རྒྱལ་པོ་སྲེག་པ།ཤ་འཐག་པ།ཆ་མ་གསིལ་བ་སོགས་ལོ་གསར་ལ་གྲ་སྒྲིག་བྱེད་པའི་ལས་ཀ་པའི་གྲས་སུ་མི་ཚུད་ན་ཡང་ན་མཉམ་བྱིས་པ་ཚོ་དང་ཆབས་ཅིག་ཞིང་ཁར་སྤོ་ཐོ་བརྩིགས་ནས་རྩེད་ར་བསྒྲིགས་ཤིང་།སྡོང་ར་དང་ཞིང་ར་མྱུལ་ནས་དེ་ཕོ་དང་རི་བོང་བདའ་བར་ཆས་ཏེ་རྩེད་ཞོར་དགོད་ཞོར་ནག་དྲེག་ཆགས་པའི་མཛུབ་མོ་རེ་རེ་ནང་དུ་བཀུག་སྟེ་ལོ་གསར་དུས་ཆེན་གྱི་ཉིན་མོར་རེ་བ་དྭངས་མོ་དང་སྤྲོ་བ་ཚད་མེད་ཀྱིས་སེམས་དང་བསམ་པས་བསྒུགས་མྱོང་བ་ནི་ཅི་འདྲའི་གླེང་རི་བའི་བརྗོད་གཞི་ཞིགཡིན་ཏེ།བྱིས་པ་ལོ་ཆུང་དག་གིས་ལོ་གསར་ཉིན་མོ་བསླེབ་པར་རེ་སྒུག་ཤིན་ཏུ་དྲག་པ་ནི་དཔེ་གཞི་དཀོན་པའི་གནས་སོ།།